Oct 11,2016
గెలాక్సీ నోట్‌7 ఉత్పత్తి నిలిపివేత!
సియోల్‌: ప్రముఖ స్మార్ట్‌ఫోన్‌ దిగ్గజం శాంసంగ్‌ కొత్తగా మార్కెట్లోకి అందుబాటులోకి తీసుకు వచ్చిన గెలాక్సీ నోట్‌7 ఉత్పత్తిని తాత్కాలికంగా నిలిపివేస్తున్నట్లుగా ఇక్కడి స్థానిక మీడియాలో వార్తలు హల్‌చల్‌ చేస్తున్నాయి. బ్యాటరీల్లో తలెత్తిన సాంకేతిక సమస్యల కారణంగా గెలాక్సీ నోట్‌ 7 ఫోన్లు కొన్ని చోట్ల పేలిపోయాయి. అయితే వీటి స్థానంలో సంస్థ కొత్తఫోన్లను కొనుగోలుదారులకు అందించింది. ఈ ఫోన్ల బ్యాటరీలు కూడా పేలుతున్నట్లు సమాచారం అందడంతో సంస్థ ఈ కీలక నిర్ణయానికి వచ్చినట్లుగా స్థానిక దక్షిణ కొరియా మీడియాలో కథనాలు వెలువడతున్నాయి. అయితే ఈ పరిణామానికి సంబంధించి శాంసంగ్‌ సంస్థ నుంచి ఎలాంటి అధికారిక ప్రకటన వెలువడలేదు.
మీ స్నేహితులకు రికమెండ్ చెయ్యండి